Mönchhof (Turingio)

eta|300ra|Mönchhof-gastejo
La enarbara gastejo **Mönchhof** estas historia kaj ŝatita ekskurscelo en la Turingia Arbaro (Germanujo) proksime de Elgersburg. Ĝi situas en alteco de 753 metoj ĉe la supra finiĝo de Jüchnitz-valo ĉe Schmücker-strato kiu unuigas la bienon kun Elgersburg kaj samtempe malkomenciĝas tie. Ĝia kontinuo estas forstvojo ĝis Schmücke portante la nomon Salzmann-strato.
La gastejo staras sur loko de eksa kapelo kaj forstitejo ĉe la limo inter Elgersburg kaj Ilmenau-Manebach. Nordnordeoste estas je distanco de ĉ. 1&nbsp;km la pinto de la 799 metrojn alta Rumpelsberg-monto kaj je 800 m pli oriente estas la malroka pinto de Bundschildskopf (785 m). Sudsudeoste estas Hirschkopf (771 m) kaj sudsudueste je 784 metroj la pinto de Leimbühl. Belas migradopado envalen al Arlesberg ĝis Piroluzita muelejo sur kleriga primineja pado.

## Historio 
eta|Tombŝtono de Frankenberg sur la tombejo de Elgersburg

### Disde la komenco ĝis 1877 
Mezepoke la monaĥoj de Ichtershausen starigis surloke etan kapelon kaj dometon por laika frato fleganta la al la klostro apartenantan arbaron. Post Reformacio la bieneto kun la kapelo kadukiĝis. La ununuraj atestiloj de tiu ĉi epoko estas la t.n. *monakaj ŝtonoj* kaj volba kelo. Krome perfidas la klostran posedon ankoraŭ kelkaj topografiaĵoj: nomiĝas ekz. ĝis hodiaŭ montdorso inter Geraberg kaj Elgersburg *Mönchsheide* (monaka herbejo) kaj la arbaro ĉe la okcidenta deklivaĵo de Rumpelsberg ĝis Jüchnitz-valo nomiĝas *Mönchswald* (monaka arbaro). En 1852 oni starigis sur la kapelaj fundamentoj lignan dometon kaj la administranto tie rajtis pagigi la pretervenantojn por la vojuzo sed li ankaŭ elverŝis trinkaĵojn kaj disdonis manĝaĵojn al ili.

### Erao de Frankenberg 
Por la daŭro de 27 jaroj la forstisto, gastejestro kaj vojprizorganto Peter Frankenberg loĝis tie. Li iĝis regione fama per siaj *cervaj paradoj*. Danke al fajfo de certa melodio li sukcesis allogi cervojn manĝontajn el la manoj de li; tion ŝatis spekti la homoj. Tio atesteblas per fotoj. Lia tombo troviĝas sur la tombejo de Elgersburg. En oktobro 2005 plantis liaj parencoj arbaron je memoro de li tuj antaŭ la gastejo.

### Ekde 1908 
Pro la kreskanta fremdultrafiko la de tiam *Mönchhof* nomita konstruaĵo en 1908 pligrandigitis per trabfakaĵo sub la zorgo de forstisto Röder el Manebach. Tiam la domo gajnis sian nuntempan formon. Jam kvar jarojn poste, post la retiriĝo de Röder, la forsteja epizodo estis finita. La gasteja funkcio inverse daŭrigitis. En 1926 transprenis ĝin de la filo de Röder la gehlberg-ano Paul Teichmüller; li sukcesis plibeligi la tuton kaj krei belan gastejon. Dum milittempo la homoj ŝatis ankaŭ helpon lian dum la ŝerĉado de brulligno taŭga. En 1956 Teichmüller retiriĝis. Sekvis diversaj luprenantoj (Hella Freund, la geedzparo Keune el Geraberg) kaj la ekipaĵo gasteja pliboniĝas senteble. Gasto elstara en 1966 estis Walter Ulbricht. En 1976 venis la erfurtano Lothar Eisenhardt kaj post 1990 la familio Schmidt.

## Ŝtonoj kaj Trinius 
eta|Mönchsstein-ŝtono ĉe Mönchhof Sume ekzistas kvar monakaj ŝtonoj, kiuj estas landlimaj ŝtonoj kaj starigitis fare de monakoj. Unu bela tia ŝtono portas imagon de Sankta Georgo. La verkisto August Trinius, kiu helpis entuziasmigi homojn pri Rennsteig, dediĉis tutan poemon je Mönchhof. La menciita Georgo-ŝtono malkovritis fare de la instruisto Bader en 1903 je distanco de ĉ. 50 m for de la gastejo. Post intertempa lokigo ĉe la instruista domo ĝi retransportitis originloken kaj admireblas ekde septembro 1906. Laŭ legendo kiun Ludwig Bechstein priskribis, promesitis al la monaĥoj tiom da tereno kaj arbaro kiom longe frokulo povus porti certan ŝtonon; ordenano do ekmarŝis el Erfurto ĝis kompleta korpa laciĝo.

## Referencoj 
## Literaturo 
* Kroniko de Mönchhof relegebla surloke en la gastejo.

## Eksteraj ligiloj 
* Hejmpaĝo de Mönchhof

Kategorio:Distrikto Ilm
Kategorio:Gastejoj en Germanio‎
Kategorio:Turingia Arbaro